
הכנסת העשרים
מושב שלישי
<פרוטוקול מס' 563>
מישיבת ועדת הכלכלה
יום שני, א' באב התשע"ז (24 ביולי 2017), שעה 12:00
<סדר היום:>
<צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ז-2016>
נכחו:

<חברי הוועדה:> 
איתן כבל – היו"ר
חברי הכנסת:
איתן ברושי
<מוזמנים:> 
	מנהל השירותים הווטרינרים, משרד החקלאות ופיתוח הכפר
	–
	שלמה גראזי

	עו"ד, משרד החקלאות ופיתוח הכפר
	–
	אפרת ורד

	רפרנטית חקלאות-מח' יעוץ וחקיקה, משרד המשפטים 
	–
	הגר סיליקטר

	וטרינר, ארגונים להגנה על בעלי חיים 
	–
	דימטרי וולדוקו

	אגודת צער בעלי חיים בישראל, ארגונים להגנה על בעלי חיים 
	–
	נעמה רולניק

	מנהל האיחוד החקלאי, תנועות ההתיישבות 
	–
	ירון סולומון

	מנכ"ל, המועצה לענף הלול 
	–
	שמואל לויט

	חבר הנהלה, ארגון מגדלי עופות 
	–
	חן אסף

	מנכ"ל, ארגון מגדלי עופות 
	–
	מרדכי אלקבץ

	חבר הנהלה, ארגון מגדלי עופות 
	–
	שלמה שטרית

	חבר הנהלה, ארגון מגדלי עופות 
	–
	יוסי אדוני

	כלכלנית, התאחדות חקלאי ישראל
	–
	רחל בורושק


<ייעוץ משפטי: >
מירב תורג'מן
<מנהל/ת הוועדה:>
לאה ורון
<רישום פרלמנטרי:>
רויטל יפרח
<צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ז-2016>
<היו"ר איתן כבל:>
בוקר טוב לכם, חודש טוב לכם, צהרים טובים אפשר כבר לומר. לפנינו חמישה צווים ותקנות. אנחנו נעשה אותם מה יותר מהר. אני מבין שיש סעיף אחד שמטריד אתכם, החקלאים, בגלל זה באתם פה עם הרכב חצי מלא, זה העניין של התקנות אני מבין אבל תכף נגיע לזה. בואו נתקתק קודם כל את המחלות. אז ברשותכם, מי יציג את המחלות?

<שלמה גראזי:>
אני מנהל השירותים הווטרינריים במשרד החקלאות. 

<היו"ר איתן כבל:>
בבקשה שלמה.

<שלמה גראזי:>
קצת היסטוריה: בנובמבר 13 תוקנה הפקודה כך שהדבר המשמעותי זה שהחזקה של הפרת הוראה מהותית מהוראות הפקודה שתרמה להתפרצות של מחלה מעבירה את נטל ההוכחה מהמדינה למגדל או לבעלים או למחזיק של בעל החיים. זה היה התיקון של הפקודה. התיקון היה אמור להיכנס לתוקף ביוני 14, ויחד אתו, עד אז היו אמורות להיות מותקנות תקנות פיצויים כאשר התקנות בעניין היו אמורות לעסוק במספר דברים: להגדיר מה הן ההוראות המהותיות שנכנסות לגדר של הפרה. אופן בקשת הבקשה לוועדה שתדון בפיצוים, סדרי העבודה של הוועדה. הוראות בעניין שמירת סודיות וניגוד עניינים של משקיף חבר הוועדה וקביעת פיצוי בשיעור חלקי כפי שייקבע בתקנות. וכל עוד שלא תוקנו התקנות, השר היה אמור להגיש בקשה לדחיית התחולה בתוקף בצווים שהיום אנחנו דנים בחמישה מהם.

בשל לוחות הזמנים שבנובמבר 14 הגשנו לראשונה את התקנות לוועדת הכלכלה, דנו פעם אחת בזה. אחרי זה היו בחירות ובגלל שלא הושלם ההליך עד לבחירות הגשנו אותם שוב בנובמבר 16. עכשיו אנחנו פה ומבקשים הארכה נוספת של חמישה צווים. ההארכה תהיה בחצי שנה כמו שאמרו בפקודה אלא אם כן נסכים לתקנות לפני זה, ואז התחולה תהיה לפי המוקדם מבניהם של הצו האחרון.

<היו"ר איתן כבל:>
שמעת מה שהיא אמרה? שזו דחיה רטרואקטיבית.

<שלמה גראזי:>
אני מבין את הקושי. אנחנו - - 
<היו"ר איתן כבל:>
בסדר, אנחנו רגילים מול משרד החקלאות.

<שלמה גראזי:>
מקבלים בהכנעה את ההערה.

<היו"ר איתן כבל:>
איך אומרים? הצלחתם להרגיל אותנו.

<מירב תורג'מן:>
אנחנו ביקשנו את עמדת משרד המשפטים בעניין הזה משום - - 

<היו"ר איתן כבל:>
יש כאן נציג משרד המשפטים?

<הגר סלקטר:>
כו.

<מירב תורג'מן:>
- - שאישור רטרואקטיבי הוא לא עניין של מה בכך.
<היו"ר איתן כבל:>
ברוכה הבאה נציגת משרד המשפטים. הגר, שיהיה לך בהצלחה.

<מירב תורג'מן:>
בכל אופן, התקבל אישור משרד המשפטים. אם תרצי לפרט על זה עוד שתי מילים על העניין הזה, אני אשמח אבל בגדול יש אישור.
<היו"ר איתן כבל:>
אוקי. את רוצה להוסיף משהו, הגר? לפרוטוקול?
<הגר סלקטר:>
לא. התקבל אישור של המשנה ליועץ המשפטי לממשלה של הניהול בתפקידים מיוחדים - - -   הנסיבות המיוחדות במקרה.

<היו"ר איתן כבל:>
תודה לך. ברשותכם, איפה הצווים? כל אחד רק יאמר – כן, זה לפני. 
<אפרת ורד:>
אני מהלשכה המשפטית של משרד החקלאות.

"צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), 

התשע"ז - 2017
בתוקף סמכותי לפי סעיף 9(א) לחוק לתיקון פקודת מחלות בעלי חיים (מס' 6), התשע"ד-2013 (להלן - החוק), ובאישור ועדת הכלכלה של הכנסת, אני מצווה לאמור:

דחיית מועד 

1. תחילתם של סעיפים 16(ד), 16ב ו-17(ג) לפקודת מחלות בעלי חיים [נוסח 
חדש], התשמ"ה-1985, כנוסחם בסעיפים 1 עד 3 לחוק, תידחה ליום
כ"א בכסלו התשע"ו (3 בדצמבר 2015).

תחילה 


2. תחילתו של צו זה ביום י"ז בסיון התשע"ה (4 ביוני 2015)."
	

	<היו"ר איתן כבל:>
יש הערות?

	
	


<מירב תורג'מן:>
כל צו שמובא בפני הוועדה למעשה דוחה את התחילה בחצי שנה, בשישה חודשים כאשר יום התחילה המבוקש הוא היום שבו פוקעים ששת החודשים שקדמו לאותו צו.
<היו"ר איתן כבל:>
הערות? אני מעלה להצבעה. איתן ברושי יצביע במקום איילת נחמיאס ורבין.

מי בעד ירים את ידו.

הצבעה

בעד – 2
נגד – אין
נמנעים – אין 

<צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ז-2016, אושר.>
<היו"ר איתן כבל:>
תודה, הצו אושר.
<הישיבה ננעלה בשעה 12:05.>

